
З А П И С Н И К

            сачињен на 28.  седници Општинске изборне комисије општине Кањижа  дана 26. децембра 2023. године у Малој сали зграде Општинске управе општине Кањижа са почетком у 9.00 часова
            Присутни су: Атила Каса, председник, Даниел Нађ Немеди, заменик председника, чланови сталног састава ОИК, Марика Ковач, Тијана Вујаковић, Петра Ковач,Марина Шаму, Милена Драшковић, заменик члана ОИК Загорка Адамовић, Елеонора Толић, Балаж Бајтаи, чланови проширеног састава ОИК Хилда Хајдер, Илеш Фаркаш, Дејан Пејак, Жолт Добо, заменици члана ОИК проширеног састава Корнелиа Фејстамер, Силвестер Јухас, Диана Рац Мајор, секретар ОИК и Марија Миловановић, заменик секретара ОИК.
            
Председник предлаже следећи:

1. [bookmark: _Hlk154492544]Обавештење о Приговору подносиоца изборне листе кандидата за народне посланике (изборне листе бр. 4. ИЗБОРНА ЛИСТА МИЛИЦА ЂУРЂЕВИЋ СТАМЕНКОВСКИ - БОШКО ОБРАДОВИЋ - НАЦИОНАЛНО ОКУПЉАЊЕ - ДРЖАВОТВОРНА СНАГА - СРПСКА СТРАНКА ЗАВЕТНИЦИ - СРПСКИ ПОКРЕТ ДВЕРИ)
Присутни су једногласно усвојили предложени дневни ред.

АД/1. Предлог Решења о стављању ван снаге Збирног извештаја о резултатима гласања на изборима за посланике у Скупштини Аутономне покрајине Војводина на бирачким местима на територији општине Кањижа
Председник ОИК обавештава присутне, да Општинска изборна комисија општине Кањижа донела је Збирни извештај о резулатима гласања на изборима за посланике у Скупштину Аутономне покрајине Војводине на бирачким местима на територији Кањижа, број: 013-82/2023-I дана 21.12. 2023. године, који је објављен на веб презентацији. Дана 23. децембра 2023. године Општинска изборна комисија општине Кањижа је у 9,47 часова путем електронске поште од Покрајинске изборне комисије примила Захтев КОАЛИЦИЈЕ СРБИЈА ПРОТИВ НАСИЉА, подносиоца проглашене Изборне листе СРБИЈА ПРОТИВ НАСИЉА - МАРИНИКА ТЕПИЋ [image: ]МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ: НЕ ДАВИМО БЕОГРАД, ЕКОЛОШКИ УСТАНАК - ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА”, НОВО ЛИЦЕ СРБИЈЕ), који су поднела овлашћена лица, за поништавање гласања на свим бирачким местима на територији општине Кањижа. Захтев је поднет путем писарнице Покрајинске изборне комисије у Новом Саду, дана 20. децембра 2023. године у 19,50 часова. Чланом 119. став З. Закона прописано је да ако је поднето правно средство због неправилности током спровођења гласања на бирачком месту и ако је поднето правно средство против решења којим се констатује да се на бирачком месту не могу утврдити резултати гласања, решења о исправљању записника о раду бирачког одбора, односно решења којим се поништава гласање на бирачком месту, рок за доношење и достављање збирног извештаја о резултатима гласања рачуна се од дана када су локалној изборној комисији достављене одлуке о свим поднетим правним средствима.
На основу свега напред изнетог Општинска изборна комисија је једногласно донела

Решење о стављању ван снаге Збирног извештаја о резултатима гласања на изборима за посланике у Скупштини Аутономне покрајине Војводина на бирачким местима на територији општине Кањижа

[bookmark: _Hlk154492293]АД/2. Предлог Решења о одбијању захтева за поништавање гласања на свим бирачким местима у општини Кањижа који је поднела КОАЛИЦИЈА СРБИЈА ПРОТИВ НАСИЉА подносиоца проглашене Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ) кандидата за посланике Скупштине Аутономне покрајине Војводине
Дана 23.12.2023. године Општинска изборна комисија општине Кањижа је у 9,15 часова обавештена од Покрајинске изборне комисије да је донето Решење Покрајинске изборне комисије 102 Број: 013-167/2023-01 од 22. 12. 2023 године, којим се огласила стварно ненадлежном за поступање и проследила локалним изборним комисијама на територији Аутономне покрајине Војводине захтев КОАЛИЦИЈЕ СРБИЈА ПРОТИВ НАСИЉА, подносиоца проглашене Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), кандидата за посланике Скупштине Аутономне покрајине Војводине, за поништавање гласања на свим бирачким местима која се налазе на територији Општинске изборне комисије општине Кањижа. Предметни захтев су поднели Мариника Тепић и Михаило Бркић, овлашћена лица подносиоца Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), кандидата за посланике Скупштине Аутономне покрајине Војводине.
Наведени захтев поднет је ради поништавања гласања на свим бирачким местима која се налазе на територији Општинске изборне комисије општине Кањижа.  Подносилац захтева наводи да су избори за посланике Скупштине Аутономне покрајине Војводине од 17. децембра 2023. године спроведени у условима грубог кршења права на слободне и једнаке изборе, те да подноси захтев за поништавање гласања на свим бирачким местима на територији Изборне комисије због неправилности током спровођења гласања и свих других делова изборног поступка: кандидовања, изборне кампање, вођења бирачког списка, чувања изборног материјала и заштите изборног права. Наводи, даље, да је изборно право сложено те се делотворно може остварити једино уколико се узму у обзир сви аспекти појма слободних и једнаких избора сагледани кроз све делове изборног поступка. Захтев садржи наводе о неправилностима груписане у три целине: 1. Повреда права на слободну и једнаку изборну кампању, 2. Повреда права на слободне и једнаке изборе у вези с вођењем бирачког списка и 3. Повреда слободе гласања са подтачкама Паралелни бирачки спискови и Давање и примање мита у вези са гласањем. Како је овај Захтев од стране Покрајинске изборне комисије прослеђен дана 23. децембара 2023. године Општинској изборној комисији општине Кањижа Општинска изборна комисија општине Кањижа је становишта да Захтев треба узети у разматрање дајући учеснику у изборном поступку највиши обим права који може да му припадне, па је оцењено да је предметни захтев благовремен, дозвољен и изјављен од овлашћеног лица, а имајући у виду да је чланом 148. ст. 1. и 3. наведене покрајинске скупштинске одлуке прописано да подносилац проглашене изборне листе има право да у року од 72 часа од затварања бирачког места поднесе захтев за поништавање гласања на бирачком месту због неправилности током спровођења гласања и да о наведеном захтеву одлучује локална изборна комисија. 
            Општинска изборна комисија општине Кањижа је, у поступку разматрања навода Захтева, претходно констатовала:
            - да, у складу са чланом 148. став 1. Покрајинске скупштинске одлуке о избору посланика у Скупштину Аутономне покрајине Војводине подносилац проглашене изборне листе има право да у року од 72 часа од затварања бирачког места поднесе захтев за поништавање гласања на бирачком месту због неправилности током спровођења гласања;
            - да се у Захтеву ни на једном месту не помиње гласање на територији Општине Кањижа, односно да се не указује ни на једну конкретну неправилност учињену на било којем конкретном бирачком месту у Општини Кањижа.
            Поводом навода тачке 1. Захтева о повреди права на слободну и једнаку изборну кампању, Општинска изборна комисија општине Кањижа је констатовала:
            - да се изнете примедбе не односе на правила поступка спровођења гласања на бирачком месту, чија повреда може да буде искључиви предмет захтева за поништавање гласања као правног средства у поступку заштите изборног права према Покрајинској скупштинској одлуци о избору посланика у Скупштину Аутономне покрајине Војводине, због чега се Општинска изборна комисија општине Кањижа не може изјашњавати о наводним повредама наведеним у тачки 1. Захтева; 
            - да се кључне примедбе односе на правилну примену, тумачење и домашај одредбе члана 62. Закона о електронским медијима („Службени гласник РС“, број 92/23), а да је, на основу члана 7. став 1. тачка 9) наведеног закона, за контролу и надзор над радом пружалаца медијских услуга и старање о доследној примени одредаба тог закона надлежно искључиво Регулаторно тело за електронске медије, те да његове евентуалне повреде не могу бити предмет разматрања од стране Општинске изборне комисије општине Кањижа у поступку заштите изборног права по основу захтева за поништавање гласања на бирачком месту. Општинска изборна комисија општине Кањижа је закључила да се Захтевом не указује ни на једну конкретну неправилност учињену на било ком конкретном бирачком месту у Општини Кањижа која би била основ за усвајање Захтева и поништавање гласања на бирачким местима на територији Општине Кањижа, што, по оцени Општинске изборне комисије општине Кањижа, подносилац Захтева неосновано захтева. Општинска изборна комисија општине Кањижа је закључила да нису испуњени услови за усвајање Захтева за поништавање гласања на изборима за посланике Скупштине Аутономне покрајине Војводине од 17. децембра 2023. године на свим бирачким местима на територији Општине Кањижа, с обзиром на то да се неправилности на које се указује у Захтеву не могу сматрати доказаним неправилностима које би довеле до поништавања гласања на територији Општине Кањижа, тако да је већином гласова донела

Решење о одбијању захтева за поништавање гласања на свим бирачким местима у општини Кањижа  који је поднела КОАЛИЦИЈА СРБИЈА ПРОТИВ НАСИЉА подносиоца проглашене Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ) кандидата за посланике Скупштине Аутономне покрајине Војводине
АД/3. Обавештење о Приговору подносиоца изборне листе кандидата за народне посланике (изборне листе бр. 4. ИЗБОРНА ЛИСТА МИЛИЦА ЂУРЂЕВИЋ СТАМЕНКОВСКИ - БОШКО ОБРАДОВИЋ - НАЦИОНАЛНО ОКУПЉАЊЕ - ДРЖАВОТВОРНА СНАГА - СРПСКА СТРАНКА ЗАВЕТНИЦИ - СРПСКИ ПОКРЕТ ДВЕРИ)
            Председник ОИК обавештава присутне да је дана 25. децембра 2023. године Општинској изборној комисији општине Кањижа достављен је Приговор подносиоца изборне листе кандидата за народне посланике (изборне листе бр. 4. ИЗБОРНА ЛИСТА МИЛИЦА ЂУРЂЕВИЋ СТАМЕНКОВСКИ - БОШКО ОБРАДОВИЋ - НАЦИОНАЛНО ОКУПЉАЊЕ - ДРЖАВОТВОРНА СНАГА - СРПСКА СТРАНКА ЗАВЕТНИЦИ - СРПСКИ ПОКРЕТ ДВЕРИ) против Решења Општинске изборне комисије општине Кањижа бр. 013-81/2023-I од 21. децембра 2023. године о одбијању Захтева за поништавање гласања на бирачком месту број 16, ТАД УНИВЕРЗАЛ, Кањижа. Чланом 154. Закона о избору народних посланика ("Сл. гласник РС", бр. 14/2022) је прописано да против решења којим је одбачен или одбијен захтев за поништавање гласања на бирачком месту подносилац захтева може поднети приговор Републичкој изборној комисији у року од 72 часа од објављивања тог решења на веб-презентацији и да приговор се подноси преко локалне изборне комисије, која је дужна да у року од 72 часа од пријема приговора достави Републичкој изборној комисији приговор и све списе тог предмета. У складу са наведеним,  Општиснка изборна комисија приговор заједно са списима предмета доставиће Републичкој изборној комисији у електронском формату и поштом.
Седница је завршена у 9,30 часова

ОПШТИНСКА ИЗБОРНА КОМИСИЈА ОПШТИНЕ КАЊИЖА
ПРЕДСЕДНИК КОМИСИЈЕ

_____АТИЛА КАСА_____
(име и презиме)
__________________________

